इस्माईल
या इश्माएल, यहूदी, इस्लाम और ईसाई धर्म के एक पैगम्बर हैं। कथा के अनुसार, इस्माईल, इब्राहीम के बड़े बेटे थे। क़ुरान के अनुसार जब इब्राहीम अल्लाह के आदेश से अपनी पत्नी और अपने बेटे को सफ़ा-मर्वा नामक पहाड़ियों में छोड़ आए थे जो आज के सऊदी अरब स्थित है तब इस्माईल दूध पीते शिशु थे तो वो अत्यधिक तृष्णा से ग्रस्त हो कर धरती पर अपनी एड़ियाँ मारते थे। उनकी माँ बेचैन होकर एक तरफ अपने बेटे के लिये पानी ढूण्ढती और कभी सफ़ा तो कभी मर्वा की पहाड़ियों पर भागती कहीं पानी दिखाई दे जिससे वो इस्माईल की प्यास बुझा सकें। जब वो सफ़ा-मर्वा की पहाड़ियों पर अपना सातवां चक्कर लगाने गईं तो उन्होंने दृश्य देखा कि इस्माईल की एड़ियों से चश्मे फूट पड़े हैं। उन्होंने उस पानी से कहा: "ज़म ज़म" जिसका अर्थ होता है "रुक जा"। मान्यता अनुसार वह पानी वहीं पर रुक गया जिसे आज मक्का में मौजूद ज़मज़म कुंआ को माना जाता है।